岑杏賢(Jennifer)於昨日(9日)迎來了自己的31歲生日,生日又點可以唔同好姊妹慶祝,所以今日她於ig上就post出與蔣家旻、朱千雪和湯洛雯的食飯相,不過就唯獨唔見張嘉兒。
相信有追開娛樂新聞都知蔣家旻、朱千雪、張嘉兒、湯洛雯和岑杏賢五人份屬好友,點解張嘉兒會冇出現?當然唔係感情出現問題喇,其實係張嘉兒於昨日已經出動一家大細同Jennifer慶生,張嘉兒的3歲大女Leora更即場畫了一幅畫作送給岑杏賢,而且獻唱生日歌,雖然唱錯了「Happy Birthday To Mummy」,不過都係Sweet到爆!